CELEX: 62009CA0464
Language: el
Date: 2010-12-02 00:00:00
Title: Υπόθεση C-464/09 P: Απόφαση του Δικαστηρίου (τέταρτο τμήμα) της 2ας Δεκεμβρίου 2010 — Holland Malt BV κατά Ευρωπαϊκής Επιτροπής και Βασιλείου των Κάτω Χωρών (Αίτηση αναιρέσεως — Κρατικές ενισχύσεις — Κατευθυντήριες γραμμές για τις κρατικές ενισχύσεις στον τομέα της γεωργίας — Σημείο 4.2.5 — Αγορά της βύνης — Έλλειψη δυνατοτήτων ομαλής διαθέσεως στην αγορά — Μέτρο ενισχύσεως κηρυχθείσας ασύμβατης προς την κοινή αγορά)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/8
            
         Απόφαση του Δικαστηρίου (τέταρτο τμήμα) της 2ας Δεκεμβρίου 2010 — Holland Malt BV κατά Ευρωπαϊκής Επιτροπής και Βασιλείου των Κάτω Χωρών
   (Υπόθεση C-464/09 P) (1)
   
   (Αίτηση αναιρέσεως - Κρατικές ενισχύσεις - Κατευθυντήριες γραμμές για τις κρατικές ενισχύσεις στον τομέα της γεωργίας - Σημείο 4.2.5 - Αγορά της βύνης - Έλλειψη δυνατοτήτων ομαλής διαθέσεως στην αγορά - Μέτρο ενισχύσεως κηρυχθείσας ασύμβατης προς την κοινή αγορά)
   2011/C 30/12
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Holland Malt BV (εκπρόσωποι: O. Brouwer, A. Stoffer και P. Schepens, advocaten)
   
      Αντίδικοι κατ’ αναίρεση: Ευρωπαϊκή Επιτροπή (εκπρόσωπος: L. Flynn και A. Stobiecka-Kuik) και Βασίλειο των Κάτω Χωρών (εκπρόσωποι: C.M. Wissels και Y. de Vries)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (τέταρτο τμήμα) της 9ης Σεπτεμβρίου 2009, T-369/06, Holland Malt BV, υποστηριζόμενη από το Βασίλειο των Κάτω Χωρών, κατά Επιτροπής, με την οποία το Πρωτοδικείο απέρριψε προσφυγή περί ακυρώσεως της αποφάσεως 2007/59/ΕΚ της Επιτροπής, της 26ης Σεπτεμβρίου 2006, κηρύσσουσας ασυμβίβαστη με την κοινή αγορά την ενίσχυση που το Βασίλειο των Κάτω Χωρών χορήγησε στην Holland Malt B.V. για την ίδρυση μονάδας παραγωγής βύνης στο Eemshaven (Groningen), υπό μορφή επενδυτικής ενισχύσεως ύψους 7 425 000 ευρώ, υπό την αναβλητική αίρεση της εγκρίσεώς της από την Επιτροπή (κρατική ενίσχυση υπ. αρ. C 14/2005 — πρώην N 149/2004) (ΕΕ L 32, σ. 76) — Εφαρμογή των κατευθυντηρίων γραμμών περί των ενισχύσεων στον γεωργικό τομέα
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τη Holland Malt BV στα δικαστικά έξοδα.
            
         
      (1)  ΕΕ C 24 της 30.1.2010.